**ZAVOD ZA JAVNO ZDRAVSTVO KRAPINSKO ZAGORSKE ŽUPANIJE**

**POSTUPCI U KARANTENI**

Prilikom početka boravka gosta kao izolanta u smještajnoj jedinici predviđenoj za karantenu osoblje objekta daje izolantu usmene (eventualno i pisane upute) o:

* upotrebi osobnih zaštitnih sredstava
* praćenju zdravstvenog stanja
* dostavi prehrane i rukovanju s otpadom
* održavanju higijene u smještajnoj jedinici sukladno uputi (u prilogu)
* održavanje osobne higijene – korištenje jednokratnih maski i rukavica
* postupanju s nečistim posteljinom i ručnicima koje pripada karanteni
* postupanju s osobnim nečistim rubljem i odjećom koja pripada izolantu
* komunikaciji s osobljem karantene i
* druge potrebne upute

**OPREMANJE SMJEŠTAJNE JEDINICE ZA OSOBE U KARANTENI**

**Sredstva za održavanje osobne higijene i higijene u smještajnoj jedinici:**

* tekući deterdžent za brisanje površina ili univerzalne vlažne maramice za čišćenje npr. Domestos i slično
* alkoholni antiseptik za brisanje površina (npr. Plivasept tinktura - alkoholni dezinficijens za površine i kožu, 1l (sastav: 0,5% klorheksidin diglukonata u 70% izopropanolu) ili Etanol 70%)
* za brisanje površina se mogu koristiti jednokratni papirnati ručnici ili jednokratni papirnati ručnici u roli
* ne preporuča se koristiti sredstva za pranje i dezinfekciju iz boca s raspršivačem
* za čišćenje WC školjke i umivaonika  može se upotrijebiti npr. Domestos (čišćenje spužvicom, a nakon toga brisanje navedenim dezinficijensom
* metla s lopaticom
* vreće za otpad 40 L (za smeće i posteljinu)
* vezice za vezanje vreća za otpad (ako ih vreće već nemaju)
* vreće za odlaganje rublja i odjeće označene oznakom koja vreću povezuje sa smještajnom jedinicom
* tekući sapun
* tekući šampon
* sredstvo kao što je Cif ili slično
* partviš
* kanta za otpad s poklopcem u koju su uložene 2 plastične vrećice za otpad za smještajnu jedinicu u kojoj boravi osoba koja je u izolaciji, a za smještajnu jedinicu u kojoj boravi COVID-19 pozitivna osoba – spremnik za infektivni otpad za maske, maramice i ostale predmete koji sadržavaju tjelesne izlučevine (za prikupljanje i zbrinjavanje infektivnog otpada potrebno je angažirati ovlaštenog subjekta)

**Ostalo**

* Toplomjer po mogućnosti beskontaktni - 1 komad po smještajnoj jedinici predviđenoj za karantenu
* dezinficijens za ruke
* jednokratne maske u dovoljnoj količini
* jednokratne rukavice u dovoljnoj količini
* jednokratne čaše (obvezno papirnate)
* ručnici
* posteljina periva na temperaturi od 90oC
* deke
* jastuci perivi najmanje na 70oC
* kanta za smeće s vrećicom s vanjske strane smještajne jedinice
* kanta za smeće s poklopcem, u smještajnoj jedinici

**OSOBNA ZAŠTITA – jednokratna, osim zaštitnih naočala**

1. **ZA IZOLANTE KARANTENE**

**Jednokratna maska** – u jutarnjim satima svakom izolantu dostavlja se jedna maska (prema potrebi i dodatna), koju je dužan koristiti svaki puta kada otvara vrata sobe (prilikom preuzimanja obroka i sl. te eventualnog izlaska iz smještajne jedinice), odnosno izlaska na balkon.

**Jednokratne rukavice** – u jutarnjim satima svakom izolantu dostavljaju se dva para rukavica, a prema potrebi i više. Koriste se prilikom čišćenja i održavanja smještajne jedinice ili eventualnog izlaska iz smještajne jedinice.

1. **ZA OSOBLJE SMJEŠTAJNOG OBJEKTA**

* prilikom distribucije hrane- jednokratna maska i rukavice
* prilikom manipulacije otpadom i nečistim rubljem - jednokratno odijelo ili zaštitna pregača, jednokratna maska, zaštitne naočale i jednokratne rukavice

Zaštitne naočale nisu jednokratne već ih nakon svake upotrebe treba dekontaminirati na sljedeći način:

* oprati u otopini deterdženta
* isprati pod tekućom vodom
* prebrisati alkoholnim dezinficijensom
* odložiti u čistu vrećicu

Prije sljedeće upotrebe prebrisati naočale otopinom alkoholnog dezinficijensa.

**KOMUNIKACIJA OSOBLJA I IZOLANTA**

Osoblje prilikom prijema osobe evidentira njegov broj mobitela. U slučaju da izolant nema mobilni telefon ili neko drugo sredstvo veze, isto mu je potrebno osigurati.

Izolantu se daje broj mobitela/telefona osobe u smještajnoj objektu koja je za njega zadužena te svi drugi potrebni kontakti i informacije.

**OBVEZE IZOLANTA TIJEKOM BORAVKA U KARANTENI U SMJEŠTAJNOJ JEDINICI**

Prilikom smještaja u karantenu, izolantu se daju usmene (eventualno i pisane upute) o:

* održavanju higijene u smještajnoj jedinici
* održavanju osobne higijene
* upotrebi osobnih zaštitnih sredstava
* obvezi praćenja zdravstvenog stanja
* dostavi hrane i rukovanju s otpadom
* postupanju s nečistim posteljinom i ručnicima koje pripada smještajnoj jedinici
* postupanju s osobnim nečistim rubljem i odjećom koja pripada izolantu
* komunikaciji s osobljem smještajnog objekta
* o strogoj zabrani napuštanja prostora izolacije (sobe ili druge smještajne jedinicu) i zabrani doticaja s ostalim izolantima

**OPSKRBA I RASPODJELA HRANE/OBROKA IZOLANTIMA**

Usluživanje obroka odvijati će se dostavom u smještajnu jedinicu, a izolanti koji nemaju polupansion ili puni pansion obroke će kupovati (naručivati) iz smještajnog restorana radi kontrole ulazaka i izlazaka u smještajnu jedinicu uz dostavu obroka do pred vrata smještajne jedinice

U manjim ili apartmanskim smještajnim objektima koji nemaju na raspolaganju restoran, odgovorna osoba smještajnog objekta osigurati će dostavu hrane i ostalih potrepština za gosta do vrata smještajne jedinice.

* ako ima na raspolaganju restoran, za pripremu hrane zadužen je smještajni objekt sukladno normativima i eventualnim posebnim zahtjevima i potrebama izolanata te se hrana priprema u kuhinji objekta gdje se pakira u jednokratne posude s pripadajućim jednokratnim priborom za jelo i prikladno omata u jedinično pakiranje za svakog izolanta
* dostava iz kuhinje obavlja se do ulaza pred smještajnu jedinicu gdje se predaje osoblju koje će hranu distribuirati do izolanta smještenog u smještajnu jedinicu
* o dostavljenim/preuzetim obrocima vodi se ažurna evidencija
* osoblje smještajnog objekta obavlja raspodjelu obroka izolantima na način da ju stavi ispred vrata smještajne jedinice te kucanjem obavještava osobu da je obrok isporučen i odmiče se od vrata
* izolant sa zadrškom od par minuta od dostave, otvara vrata i preuzima obrok
* nakon završenog obroka, izolant jednokratna pakiranja obroka sprema u vrećicu za otpad te zatvorenu odlaže u koš za smeće ispred vrata smještajne jedinice
* osoblje pakirani otpad preuzima, odnosi i odlaže u vanjski kontejner
* prilikom dostave obroka, osoblje primjenjuje postupke zaštite i koristi naprijed propisanu zaštitnu opremu.

**PRAĆENJE ZDRAVSTVENOG STANJA IZOLANTA**

Dva puta dnevno (u 9:00 i 19:00 sati) izolant treba mjeriti temperaturu. Osoblje smještajnog objekta zove svakog izolanta na mobitel i vodi evidenciju izmjerenih temperatura za svakog u zadani obrazac. U isti obrazac upisuju se i prijavljeni simptomi bolesti dišnog sustava (kašalj, kratak dah, iscjedak iz nosa). Ako je izmjerena temperatura veća od 37.2 ili je došlo do promjene zdravstvenog stanja izolanta odgovorna osoba smještajnog objekta javlja isto liječniku obiteljske medicine nadležnom za izolanta prema mjestu njegova boravka.

**UPUTA ZA ODRŽAVANJE HIGIJENE U SMJEŠTAJNOJ JEDINICI**

Osoblje smještajnog objekta odnosno pružatelji usluga smještaja u domaćinstvu ne ulaze u smještajnu jedinicu u kojoj je osoba pod sumnjom na COVID-19 i smještajne jedinice u kojoj su njezini bliski kontakti, a goste se obavještava da se zamjena posteljine kao i čišćenje smještajne jedinice neće odvijati u uobičajenim razmacima i na uobičajeni način već svaki takav gost mora sam održavati čistoću smještajne jedinice sredstvima koja će smještajni objekt ustupiti na raspolaganje.

Higijenu u smještajnoj jedinici provodi izolant.

Smještajnu jedinicu potrebno je redovito provjetravati (otvoriti prozor), najmanje 3x dnevno.

**Održavanje higijene podnih površina – prema potrebi**

Pažljivo pomesti nečistoću s podnih površina, na način da se prašina s poda čim manje podiže. Obrisati pod s univerzalnim maramicama za čišćenje poda i odbaciti ih u kantu za otpad.

**Održavanje higijene površina (stol, stolice, stolić uz krevet, kvake, prekidači…)**

Obrisati površinu univerzalnim maramicama za čišćenje i odbaciti ih u kantu za otpad, prebrisati površinu papirnatim ručnikom na koji je nanesen alkoholni antiseptik, koji nakon uporabe odbaciti u kantu za otpad.

**Održavanje higijene površina u sanitarnom bloku**

Obrisati površinu umivaonika, tuš kabine i wc školjke s univerzalnim maramicama za čišćenje i odbaciti ih u kantu za otpad**,** prebrisati površinu papirnatim ručnikom na koji je nanesen alkoholni antiseptik, koji nakon uporabe odbaciti u kantu za otpad.Po završetku čišćenja i pranja skinuti zaštitnu masku i rukavice, odbaciti ih u vreću za smeće te oprati i dezinficirati ruke.

**Održavanje higijene po izlasku izolanta iz smještajne jedinice**

Ako je osoba zdrava, soba se očisti uobičajenim postupcima dezinfekcije pri čemu osoba koja čisti koristi standardna osobna zaštitna sredstva (jednokratne rukavice i masku za nos i usta. Ako je kod osobe postavljena sumnja na COVID - 19 ili je osoba COVID-19 pozitivna, soba se zaključava do dolaska tvrtke ovlaštene za obavljanje dezinfekcije koja obavlja poslove čišćenja, pranja i dezinfekcije.

**UPUTA ZA ODRŽAVANJE HIGIJENE PROSTORA I POVRŠINA SMJEŠTAJNOG OBJEKTA KOJE KORISTI OSOBLJE**

Dnevno pranje i dezinficiranje obavlja osoblje smještajnog objekata. Čiste se: površina prijemnog prostora, prostorije za smještaj osoblja, sanitarni čvor za osoblje, prostorije za otpad i nečisto rublje, hodnici.

Površine se prvo operu deterdžentom, a potom brisanjem dezinficiraju alkoholnim antiseptikom.

U sanitarnom čvoru, površine i podovi prvo se operu deterdžentom, a potom brisanjem dezinficiraju 2% otopinom glutaraldehida.

Ako su podovi hodnika i stepenica prekriveni tepisonom, potrebno ih je dnevno usisavati usisivačem koji ima spremnik s vodom.

**POSTUPANJE S NEČISTIM RUBLJEM**

**Postupanje s nečistom posteljinom i ručnicima koje pripadaju smještajnom objektu**

Nečiste ručnike (3x tjedno) i posteljinu (jednom tjedno) izolant odlaže u vreće sa vezicom. Vreće čvrsto zatvara vezicom i odlaže na pod ispred vrata smještajne jedinice. Osoblje smještajnog objekta tako upakirano rublje preuzima, odnosi i odlaže u prostoriju za otpad i nečisto rublje pored perilice i sušilice za rublje.

Po izlasku iz smještajne jedinice (po završetku boravka u karanteni) izolant sam uklanja posteljinu, jastučnice i ručnike te ih stavite u jednu vreću, a deke zasebno u drugu vreću. Vreće čvrsto zatvara vezicom i ostavlja odloženu u sobi. Izolant miče jastuk s kreveta, stavlja ga u vreću, koju potom čvrsto veže vezicom i ostavlja odloženu u sobi. Jastuk se s ostalom posteljinom odvozi na pranje. Posteljina se pere na 90oC, a jastuci na min. 70oC.

**Postupanje s osobnim nečistim rubljem i odjećom koja pripada izolantu**

Izolant dan prije, telefonski za idući dan najavljuje osoblju izolacijskog objekta potrebu za pranjem vlastitog rublja i odjeće.

Rublje i odjeću pakira u vreću za pranje (PVC vreća označena brojem koji se veže uz izolacijsku jedinicu u kojoj boravi), koju nakon doručka zajedno s vrećicom u koju je pakiran otpad od doručka odlaže na pod ispred vrata izolacijske jedinice. Osoblje smještajnog objekta sakuplja vreće i odnosi ih u prostoriju za nečisto rublje. Sukladno režimu pranja, vreće pojedinih smještajnih objekata nose se u praonicu i nakon pražnjenja bacaju u spremnik za plastiku. Nakon pranja rublje se suši u sušilici.

**PRILOZI**

* OBRAZAC 1 - **EVIDENCIJA PRIJEMA I OTPUSTA IZOLANATA**
* OBRAZAC 2 - **KALENDAR DNEVNOG NADZORA**

|  |  |  |  |  |  |
| --- | --- | --- | --- | --- | --- |
| IME I PREZIME,  datum rođenja/  OIB/državljanstvo | datum  početka izolacije | predviđeno trajanje izolacije/  datum izlaska | broj smještajne jedinice/kat | broj mobitela | napomena |
|  |  |  |  |  |  |
|  |  |  |  |  |  |

OBRAZAC 1 - **EVIDENCIJA PRIJEMA I OTPUSTA IZOLANATA**

OBRAZAC 2 - **KALENDAR DNEVNOG NADZORA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | datum (14 dana od stavljanja pod nadzor) | temperatura  (ujutro u 9 h) | temperatura  (navečer u 19 h) | poteškoće disanja  (da/ne) | kašalj (da/ne) | ostalo (napomene) | potpis odgovorne osobe smještajnog objekta |
| 1 |  |  |  |  |  |  |  |
| 2 |  |  |  |  |  |  |  |
| 3 |  |  |  |  |  |  |  |
| 5 |  |  |  |  |  |  |  |